卡斯蒂亚女王伊莎贝拉(西文：Isabel I de Castilla，1451年4月22号-1504年11月26号），是15世纪挨末阶段统治卡斯蒂亚王国个女王，1474年廿三岁辰光接替自家个同父异母阿哥恩里克四世(卡斯蒂亚)即位。伊搭阿拉贡王国个费南笃二世结婚，让卡斯蒂亚王国搭阿拉贡王国形成共主联盟。1480年代，发动盖纳达战争，1492年，终于拿回回个盖纳达苏丹国灭脱，完成再征服运动。同年，资助哥伦布对大西洋探索，结果，发现新大陆，让西班牙获得后势来朆想象个殖民财富。一般认为，伊莎贝拉女王是西班牙历史浪顶顶伟大个君主之一。

小里维拉(西班牙文:José Antonio Primo de Rivera 1903年4月24号-1936年11月20号）是二十世纪前期西班牙个政治人物。伊是有名个军政府独裁者大里维拉个儿子。本身是律师。立在伊爸爸死脱之后，组建各种法西斯主义团体，后势来成为西班牙长枪党。伊激烈反对社会主义搭共产主义，鼓吹天主教民族主义。1936年，西班牙内战开始，伊畀马德里当局当做西班牙国家主义分子个领导人，关押到监狱，嘸多久就处决。立在弗朗哥时代，伊成为类似圣徒个人物，每年侪要纪念。弗过，实际浪伊搭弗朗哥本人关系并弗好，弗朗哥认为伊个思想过于激进。

东方明珠（英语：Oriental Pearl TV Tower）辣海上海浦东新区陆家嘴，和伊个外滩面面相对。箇塔由当时个辰光个华东建筑设计研究院设计，辣1991年破土动工，1994年封顶，高度468米，辣海当时中国也是屈指可数个摩天大楼了。东方明珠是上海个地标建筑，自封顶后就成了浦东个一道风景线，也勾勒出了上海天际线个一部分。

安庆迭作为一个行政单位开始出现个辰光是比较晚个。来勒南宋绍兴十七年，才开始有“安庆军”迭个名号，到了1195年又改为“安庆府”。到1260年，安庆城才迁到现在个位置。从此之后一直到清末，安庆侪作为安庆府所在，明末之后，布政使开始驻扎在安庆，清朝辰光江南分省，安徽省省会又定在安庆，迭个一段辰光是安庆历史高头个黄金年代，安庆搭重庆、武昌、南京一道，是长江高头顶大个城市，也是一个航运中心。

海王星（英語：Neptune；拉丁語：Neptunus）是太陽系裏向個一隻行星，距離太陽第八遠。有辰光因為矮行星冥王星軌道離心率高，到仔海王星軌道俚向，結果冥王星離太陽比海王星還要近。按直徑來講，俚排第四，質量排第三。海王星搭天王星大小交差弗大，質量倒是有天王星個兩倍，目前俚有13隻衛星。

《唐吉訶德》，或譯《吉訶德大人》（西班牙语：Don Quijote de la Mancha，原標題个原意爲《來自曼查个騎士吉訶德大人》），是西班牙作家塞万提斯於1605年搭1615年分兩部分岀版个反骑士小说。故事背景是个早嘸沒骑士个年代，主角唐吉訶德幻想自家是個骑士，乃末作出种种令人匪夷所思个行径，最终从梦幻當中甦醒过来。

粒子物理学已经证明电磁相互作用搭弱相互作用来源于宇宙早期能量极高辰光个同一種相互作用，称为“弱电相互作用”。交关粒子物理学家猜想来拉更早宇宙更高能量（普朗克尺度）辰光很有可能箇个四種相互作用侪是统一个，箇種理论称为“大统一理论”。但是目前因为加速器能够达到个能量相对普朗克尺度仍然非常个低，所以老难验证个。而大统一理论目前主要个发展方向是超弦理论。

中華民國元年(1912年)2月，廢杭州府，以原錢塘、仁和縣地並置杭縣，與余杭縣同屬錢塘道。1949年5月中共取得兩縣个政權，余杭、杭縣建制未變。1958年4月，杭縣畀撤銷脫，屬杭州市郊區。1960年1月建立錢塘聯社(縣級)。余杭縣亦於1958年10月撤銷，併入臨安縣。1961年3月，從臨安縣析出原余杭縣境與錢塘聯社合併，4月，錢塘聯社撤銷脫，恢復縣建制，定名余杭縣，縣治設臨平鎮。1994年4月，撤銷余杭縣，設立余杭市。2001年3月，撤銷余杭市，設立杭州市余杭區。

古老宗教个顶高法庭，也是三相女神个代言人。由三个女性从生出开始接受训练成为预言人，唯一个使命就是传达三相女神个神谕。佢等代替三相女神落来个判决，往往没改变个余地。佢等会用古老个水洼来预言，水洼个水来於卡兰里个圣泉（Sacred Spring at Caerlanrigh），圣泉个水源则来於怀特山浪个一片紫杉林。佢等跍徕布纳维德树林个山洞里，佢等叫𡍲里圣地，古老宗教个腹地。

2005年9月19日，《蘋果日報》勒頭版報導陳日君主教打算勒2007年1月份退休。 伊又話，希望可以到中國大陸或非洲教書，因爲非洲个教師短缺。同爲天主教徒个李柱銘指出，陳日君仍身壯力健，教宗作興會得挽留伊。但是，教會內搭陳意見相左个派別嚜認爲陳日君退休有助改善中梵關係。根據報道指陳日君勒當時退休个機會邪氣低，原因主要有兩個：首先教宗本篤十六世已任命陳日君成爲一個主教會議委員會个成員；此外，陳日君已經晉升爲樞機。樞機爲一終生職銜。按照《天主教法典》第401條規定，年滿75歲个教區主教須向教宗呈辭，而是否予以「挽留」嚜，由教宗按具體情況決定。

搭伊同辰光交关受到启蒙运动熏陶个人一样，卡洛斯四世即位开始，就搞开明专制，反对教会权威，并且许诺要放开更多个管制。伊个第一个首相是白佛罗里达伯爵。伊也是一个有名个启蒙官僚。弗过，1789年爆发个法国大革命拿迭个步骤侪打乱哉。1789年挨末阶段开始，交关保守派建议卡洛斯四世弗要瞎三话四，重滔路易十六个覆辙。所以，伊就命令加强对言论个管制，对躁动分子严加看管。同时，重新恢复宗教审判局个权威。

婆羅摩笈多（梵文：ब्रह्मगुप्त}}，IAST: Brahmagupta，598年－668年），是一位印度数学家搭天文学家，出生垃印度拉贾斯坦邦宾马尔，佢个一生作興大多数时间儕垃出生地度过。当时辰光上述地区属於哈尔沙帝国。婆羅摩笈多爲乌贾因天文臺臺长，在佢任职期间，書写仔两部关於数学搭天文学个书籍，當中包括於628年寫成功个《婆罗摩历算书》。

用龙息打造个神剑，原材料是格温家里铸造个顶好个剑。该剑只好畀心怀正义个勇士用，梅林有遭把佢掼徕阿瓦隆湖底，后来为仔消灭摩嘉娜个勿死亡灵，通过菲蕾亚个手从湖底重新捞出，消灭勿死亡灵后梅林畀佢封印徕石头里，等可以运用佢个帝王到来。该剑勿只可以消灭魔法召唤出来个勿死亡灵，还可以消灭有魔力个生灵，是传闻里顶强顶难操控个神器。阿瑟死坏之后，梅林把神剑再掼进阿瓦隆湖里，畀湖面浪一只神秘个手接牢。

1668年，英国哲学家搭教士约翰·威尔金垃一篇文章裏向提到，需要一隻十进制个标准个长度单位系统。1675年，意大利科学家提托·李維歐·布拉提尼伊垃著作Misura Universale使用了metro cattolico迭隻词 （意思是 ""天主个 [比方講通用] 米""），迭隻词是从希腊语 μέτρον καθολικόν（métron katholikón）衍生而来个，意思是""一种通用测量单位""。1789年法国大革命胜利後，国民公会命令法国科学院组织一隻委员会来标准个度量衡制度。委员会提议了一套新个十进制个度量衡制度，并建议以通过巴黎个子午线上从地球赤道到北极点个距离个千万分之一作为标准单位。伊拉擔迭个单位称之为mètre，意即“测量”。法国国民公会垃1793年采纳了迭套系统。metre出现垃英语裏向可以追溯到1797年。

尼日爾共和國（法語：République du Niger），是西非內陸國家之一，因爲尼日爾河所以叫該個名字，首都尼亞美。東面是乍得，南面是尼日利亞、貝寧，西面搭布基納法索搭馬里接牢，北面是阿爾及利亞，東北搭利比亞接牢。邊境總長5500公里。面積126.76萬平方公里，是世界上最弗發達國家之一。